CELEX: 32022D0752
Language: lt
Date: 1649116800000
Title: Tarybos sprendimas (ES) 2022/752 2022 m. balandžio 5 d. kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos, susijusios su Bank of Greece išorės auditoriumi

2022 5 17   
               
               
                  LT
               
               
                  Europos Sąjungos oficialusis leidinys
               
               
                  L 138/13
               
            
         TARYBOS SPRENDIMAS (ES) 2022/752
         2022 m. balandžio 5 d.
         kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos, susijusios su Bank of Greece išorės auditoriumi
         EUROPOS SĄJUNGOS TARYBA,
         atsižvelgdama į Protokolą Nr. 4 dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27 straipsnio 1 dalį,
         atsižvelgdama į 2022 m. vasario 17 d. Europos Centrinio Banko rekomendaciją, skirtą Europos Sąjungos Tarybai, dėl Bank of Greece išorės auditorių (ECB/2022/3) (1),
         kadangi:
         
                     (1)
                  
                  
                     Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą atlieka nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
                  
               
                     (2)
                  
                  
                     dabartinių Bank of Greece išorės auditorių Deloitte Certified Public Accountants S.A. įgaliojimai baigsis po 2021 finansinių metų audito. Todėl būtina paskirti išorės auditorius nuo 2022 finansinių metų;
                  
               
                     (3)
                  
                  
                     
                        Bank of Greece savo išorės auditoriais 2022–2026 finansiniams metams pasirinko Ernst & Young (Hellas) Certified Auditors Accountants S.A., numatant galimybę įgaliojimus pratęsti 2027–2028 finansiniams metams;
                  
               
                     (4)
                  
                  
                     ECB valdančioji taryba rekomendavo Ernst & Young (Hellas) Certified Auditors Accountants S.A. skirti Bank of Greece išorės auditoriumi 2022–2026 finansiniams metams, numatant galimybę įgaliojimus pratęsti 2027–2028 finansiniams metams;
                  
               
                     (5)
                  
                  
                     atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 1999/70/EB 1 straipsnio 12 punktas pakeičiamas taip:
            
               
                  „12.   Ernst & Young (Hellas) Certified Auditors Accountants S.A. patvirtinama Bank of Greece išorės auditoriumi 2022–2026 finansiniams metams.“
               
            
         
         
            2 straipsnis
            Šis sprendimas įsigalioja pranešimo apie jį dieną.
         
         
            3 straipsnis
            Šis sprendimas skirtas Europos Centriniam Bankui.
         
         
            Priimta Liuksemburge 2022 m. balandžio 5 d.
            
               
                  Tarybos vardu
               
               
                  Pirmininkas
               
               B. LE MAIRE
            
         
         
            (1)  OL C 102, 2022 3 2, p. 1.
         
            (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).